กรณ์คาดน้ำท่วมกระทบจีดีพี0.2-0.3%
กรณ์คาด เหตุอุทกภัยกระทบ จีดีพี 0.2- 0.3 % ด้านครม.อนุมัติเงินช่วยเหลือครอบครัวละ 5,000บาทให้ผู้ประสบอุทกภัย-วาตภัย 7 จังหวัดภาคใต้&nbsp;
16 พ.ย. 2553

กรณ์คาด เหตุอุทกภัยกระทบ จีดีพี 0.2- 0.3 % ด้านครม.อนุมัติเงินช่วยเหลือครอบครัวละ 5,000บาทให้ผู้ประสบอุทกภัย-วาตภัย 7 จังหวัดภาคใต้ 
นายกรณ์ จาติกวณิช รมว.คลัง กล่าวว่า ขณะนี้ยังไม่ได้ประเมินผลกระทบจากปัญหาอุทกภัย วาตภัยและดินถล่มที่มีต่อเศรษฐกิจอย่างชัดเจน เนื่องจากยังไม่สามารถสรุปความเสียหายได้แน่ชัดในขณะนี้ 
อย่างไรก็ดี นายอภิสิทธิ์ เวชชาชีวะ นายกรัฐมนตรี ได้คาดการณ์ว่าจะกระทบต่อการขยายตัวของผลิตภัณฑ์มวลรวมภายในประเทศ (จีดีพี) ประมาณ 0.2-0.3%
ทั้งนี้ ครม. เมื่อวันที่ 16 พ.ย. ได้เห็นชอบมาตรการจ่ายเงินชดเชยผู้ประสบภัย ครัวเรือนละ 5,000 บาท ให้แก่ผู้ประสบอุทกภัย วาตภัย และดินถล่มใน 7 จังหวัดภาคใต้ด้วย โดยจะจ่ายผ่านธนาคารออมสินเช่นเดียวกับพื้นที่อื่นๆ ที่ได้รับอนุมัติไปก่อนนี้ ซึ่ง ณ ขณะนี้ได้ประเมินจำนวนผู้ที่จะได้รับเงินชดเชยทุกภาคว่าอยู่ที่ประมาณ 9 แสนรายแล้ว คิดเป็นค่าใช้จ่ายประมาณ 4,500 ล้านบาท
"เรื่องงบประมาณไม่มีปัญหา เพราะมีมติ ครม. อยู่แล้ว ว่าทุกกระทรวงจะต้องไปเบิกจ่ายจากงบประจำ อย่างไรก็ดี คลังจะมีการรวบรวมมาตรการทางด้านการเงิน รวมถึงวงเงินงบฟื้นฟูทั้งหมดมาเสนอ ครม. ในสัปดาห์หน้าอีกครั้ง"นายกรณ์ กล่าว